## Pravilnik o izmjenama i dopunama Pravilnika o financijskom izvještavanju u proračunskom računovodstvu

### NN 2/2007 (4.1.2007.), Pravilnik o izmjenama i dopunama Pravilnika o financijskom izvještavanju u proračunskom računovodstvu

# MINISTARSTVO FINANCIJA

**157**

Na temelju članka 117. stavka 2. i članka 147. stavka 2. Zako­na o proračunu
(»Narodne novine«, br. 96/03) ministar financija donosi

## PRAVILNIK

### O IZMJENAMA I DOPUNAMA PRAVILNIKA O FINANCIJSKOM IZVJEŠTAVANJU U PRORAČUNSKOM RAČUNOVODSTVU

Članak 1.

U Pravilniku o financijskom izvještavanju u proračunskom ra­čunovodstvu
(»Narodne novine«, br. 27/05) članak 3. stavak 3. mijenja se i glasi:
»(3) Proračuni i korisnici proračuna financijske izvještaje za razdoblja u toku
godine čuvaju do dana predaje godišnjeg financijskog izvještaja propisanog
člankom 21. ovog Pravilnika, a godišnje financijske izvještaje čuvaju trajno i u
izvorniku.«

Članak 2.

Obrazac: OBVEZE iz članka 5. stavka 1. mijenja se i daje u prilogu ovog
Pravilnika.

Članak 3.

U članku 6. stavku 2. alineja 2. između oznaka 12/ i 21 dodaje se nova oznaka
»13/«, a iza retka 12 – razdjel – konsolidirani izvještaj; dodaje se novi redak
koji glasi:
»13 – državni proračun;«
U članku 6. stavku 2. briše se alineja 8 i alineja 9 te se dodaje nova alineja
koja glasi:
»u redak »izvještaj vrijedi kao konsolidirani« razdjeli i jedinice lokalne i
područne (regionalne) samouprave koje nemaju konsolidaciju upisuju DA, a
razdjeli i jedinice lokalne i područne (regionalne) samouprave koji predaju
konsolidirane izvještaje upisuju NE«.

Članak 4.

U članku 19. stavku 5. ispred broja 16. dodaje se 15., a broj 19. briše se.

Članak 5.

U članku 20. stavku 2. iza riječi »sastaviti« dodaju se riječi »u roku od 60
dana«.
U članku 20. stavku 3. umjesto riječi »nadležnoj« upisuje se riječ »ovlaštenoj«.

Članak 6.

U članku 21. stavku 1. alineja 2., te stavcima 5., 7. i 9. riječi »Ministarstvu
financija i« brišu se.
U članku 21. stavku 10. iza riječi »podataka« stavlja se točka, a brišu se
sljedeći znakovi i riječi«, a Ministarstvu financija dostav­ljaju samo
Bilješke«.
U članku 21. stavcima 1., 2., 3., 5., 6., 7., 9., 10. i 11. umjesto riječi
»instituciji nadležnoj« upisuju se riječi »instituciji ovlaštenoj«.

Članak 7.

U članku 22. stavcima 1. i 4. riječi »Ministarstvu financija i« brišu se.
U članku 22. stavku 2. riječ »članka« briše se.
U članku 22. stavcima od 1. do 5. umjesto riječi nadležnoj upisuje se riječ
»ovlaštenoj«.

Članak 8.

U članku 23. stavcima od 1. do 3. umjesto riječi nadležnoj upisuje se riječ
»ovlaštenoj«.

Članak 9.

Članak 25. mijenja se i glasi:
»(1) Proračunski korisnici državnog proračuna i proračunski korisnici jedinica
lokalne i područne (regionalne) samouprave financijske izvještaje za proračunsku
godinu dostavljaju do 15. veljače tekuće za prethodnu godinu.
(2) Proračuni jedinica lokalne i područne (regionalne) samouprave i
izvanproračunski korisnici financijske izvještaje za proračunsku godinu
dostavljaju do 28. veljače tekuće za prethodnu godinu.
(3) Državni proračun financijske izvještaje za proračunsku godinu dostavlja do
15. travnja tekuće za prethodnu godinu.
(4) Razdjeli državnog proračuna i proračuni jedinica lokalne (regionalne)
područne samouprave konsolidirane financijske izvje­štaje za proračunsku godinu
dostavljaju do 31. ožujka tekuće za pret­hodnu godinu.
(5) Ministarstvo financija konsolidirani financijski izvještaj Republike
Hrvatske za proračunsku godinu sastavlja do 30. travnja tekuće za prethodnu
godinu.

Članak 10.

Ovaj Pravilnik stupa na snagu danom objave u »Narodnim novinama«.

Klasa: 400-06/06-1/618
Urbroj: 513-05-02/06-1
Zagreb, 29. prosinca 2006.

Ministar financija
**Ivan Šuker**, v. r.

![](dodatni/350485.GIF)

![](dodatni/350486.GIF)

![](dodatni/350487.GIF)

Pravilnik, NN 2/2007-157
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)